Egino

Egino, eller Egin, død i Lund 19. oktober 1072, var biskop i Dalby og i Lund Domkirke (1066–1072).

 Biografi 
Egino hørte under erkebiskopen av Hamburg-Bremen  og kom til Skåne omkring år 1060 da han ble invitert av den danske konge Svend Estridsen. 

I Lund fantes allerede en angelsaksisk misjonsbiskop, Henrik. Derfor ble Egino i begynnelsen henvist til kongsgården i det nærliggende Dalby, hvorfra han bedrev misjon i Hamburg-bremensk retning. Han hadde ikke noe egentlig stift, selv om begrepet Dalby stift forekommer innimellom.

Egino, som var en dannet mann og viet til biskop i Bremen, gikk spesielt inn for å omvende hedningene i Blekinge og på Bornholm.Egin, Dansk biografisk Lexikon. Besøkt 25. sept. 2014

 Biskop i Lund 
Da biskop Henrik døde i 1066 ble Egino forflyttet til Lund og ble ordinert til biskop der, til tross for at han, sammen med biskop Vilhelm i RoskildeDen hellige Vilhelm av Roskilde (~1000-1073), katolsk.no. Besøkt 25. sept. 2014  hadde motsatt seg Svend Estridsens giftemål med Gunhild Anundsdotter.

Under Eginos tid som biskop i Lund ble antagelig Lunds stift opprettet. Kort før sin død foretok Egino en reise til Roma.

Rikval etterfulgte Egino som biskop i Lund.

 Referanser 

Kategori:Erkebiskop i Lund
Kategori:Tyske katolske biskoper
Kategori:Tyske katolske biskoper utenfor hjemlandet
Kategori:Ikkedanske katolske biskoper i Danmark